
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 7
                                                            din 25 ianuarie 2018
             privind constituirea comisiei de analiză și negociere 

pentru cumpărarea de imobile
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 298/08.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările şi completările ulterioare; 

          Având în vedere discuțiile purtate în ședința ordinară a Consiliului Local al Municipiului Sighișoara din data de 23.11.2017, cu referire la cumpărarea terenurilor aflate în proprietatea privată a unor terți, din zona Hotelului Cavalerul – Piața Octavian Goga, în vederea realizării unor obiective de utilitate publică, sens în care se impune constituirea unei comisii de analiză și negociere pentru cumpărarea unor asemenea imobile;

Având în vedere prevederile art. 123 alin. (1) din Legea nr. 215/2001, Legea administrației publice locale, republicată, cu modificările şi completările ulterioare, conform cărora: „Consiliile locale şi consiliile judeţene hotărăsc ca bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate. Acestea hotărăsc cu privire la cumpărarea unor bunuri ori la vânzarea bunurilor ce fac parte din domeniul privat, de interes local sau judeţean, în condiţiile legii.”;
Ținând cont de prevederile art. 54 alin. (7) din Legea nr. 215/2001, Legea administrației publice locale, republicată, cu modificările şi completările ulterioare; 

Având în vedere Raportul de specialitate comun al Arhitectului Şef şi al Direcţiei Administrarea Patrimoniului, înregistrat cu nr. 297/08.01.2018, prin care se propune constituirea comisiei de analiză și negociere pentru cumpărarea de imobile, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;
 În temeiul art. 36 (9), art. 45 (1), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:
Art. 1. (1) Se aprobă constituirea comisiei de analiză și negociere pentru cumpărarea de imobile, în următoarea componență:

1. Coman Meluș - Florian - consilier local;
2. Grabcev Adrian - consilier local;
3. Șoneriu Mihai - Marcel - consilier local;
4. Cioanta Minerva - Elisabeta - consilier local;
5. Buzogany Erzsebet - consilier local.
(2) Membrii comisiei își desemnează un președinte și un secretar al acesteia.
(3) Hotărârile comisiei se iau cu majoritatea voturilor membrilor acesteia.
(4) Comisia constituită conform alin. (1) din prezentul articol își va stabili modul de lucru și obiectivele în baza cărora își desfășoară activitatea pentru care a fost constituită.

Art. 2. Cu data adoptării prezentei hotărâri, orice dispoziții contrare, incidente în speță, se abrogă. 

Art. 3. Pentru buna desfășurare a lucrărilor comisiei de analiză și negociere pentru cumpărarea de imobile, aceasta va fi sprijinită de Primarul Municipiului Sighișoara și aparatul de specialitate al acestuia.

Art. 4. Cu aducerea la îndeplinire a prevederilor prezentei hotărâri se încredinţează Primarul Municipiului Sighișoara, aparatul de specialitate al acestuia și persoanele nominalizate în comisia de analiză și negociere pentru cumpărarea de imobile.
Art. 5. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 14 voturi ”pentru” și 4 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef ;

  1 ex. Direcția Administrarea Patrimoniului;               
  1 ex. domnul consilier local Coman Meluș - Florian; 

  1 ex. domnul consilier local Grabcev Adrian;

  1 ex. domnul consilier local Șoneriu Mihai - Marcel;
  1 ex. doamna consilier local Cioanta Minerva - Elisabeta;
  1 ex. doamna consilier local Buzogany Erzsebet.
13 ex. 

B.A.
